Държавен вестник, бр. 55, 2015 г., стр. 41

БРОЙ  55	
Д Ъ Р Ж А В Е Н  В Е С Т Н И К 	
СТР.  41  
ИНСТРУКЦИЯ № 8121з-813 
от 9 юли 2015 г.
за реда и организацията за осъществяване 
на граничните проверки на граничните кон­
тролно-пропускателни пунктове 
Д Я Л  П Ъ Р В И
ОБЩИ ПОЛОЖЕНИЯ
Чл. 1. Тази инструкция определя организа­
цията и реда за осъществяване на граничните 
проверки на граничните контролно-пропус­
кателни пунктове (ГКПП) от органите на 
Главна дирекция „Гранична полиция“ (ГДГП) 
при Министерството на вътрешните работи.
Чл. 2. (1) Граничната проверка предста­
влява система от последователни действия и 
организационни мерки по отношение на всяко 
преминаващо през държавната граница лице 
с цел установяване на неговата самоличност, 
наличието на необходимите условия за преми­
наване през държавната границата и липсата 
на мерки, ограничаващи движението му през 
границата на Република България.
(2) Граничните проверки включват и про­
верки на превозните средства и вещите във 
владение на лицата, които пресичат границата.
Чл. 3. (1) Граничните проверки се извърш­
ват на граничните контролно-пропускателни 
пунктове на обособени за целта работни места. 
(2) Обособените работни места, на които 
се извършва гранична проверка на всички 
преминаващи през ГКПП лица, представляват 
проверка на първа линия.
(3) Граничната проверка на втора линия 
се осъществява на специализирани работни 
места, на които се извършват цялостни про­
верки на чужденци, както и допълнителните 
контролни процедури на лица, които се полз­
ват с право на свободно движение съгласно 
правото на Съюза.
(4) Граничните проверки по ал. 2 могат да 
се извършват и на борда на плавателни съдо­
ве, въздухоплавателни средства, пътнически 
влакове и автобуси.
Чл. 4. Граничните проверки могат да се 
извършват съвместно с компетентните органи 
на друга държава на територията на друга 
държава или на територията на Република 
България, когато това е предвидено в меж­
дународен договор.
Чл. 5. Граничната проверка е основният 
вид граничен контрол на ГКПП, който може 
да се извършва едновременно с някой от дру­
гите видове граничен контрол, когато това 
е предвидено в акт на Министерския съвет, 
по решение на Междуведомствения съвет по 
въпросите на граничния контрол, както и въз 
основа на споразумение между съответните 
служби за граничен контрол.
Чл. 6. Граничната проверка се извършва 
при зачитане на човешкото достойнство, без 
дискриминация на лицата на основание пол, 
раса или етнически произход, религия или 
вероизповедание, увреждания, възраст или 
сексуална ориентация.
Д Я Л  В Т О Р И
ОРГАНИЗАЦИЯ НА ГРАНИЧНИТЕ ПРОВЕРКИ
Г л а в а  п ъ р в а
РЪКОВОДСТВО
Чл. 7. Директорът на ГДГП и неговите 
заместници осъществяват общата организа­
ция, ръководство и контрол на граничните 
проверки.
Чл. 8. (1) Главна дирекция „Гранична по­
лиция“ осъществява методическо ръководство, 
контрол и помощ на териториалните звена 
по изпълнението на задачите, свързани с ор­
ганизацията, управлението и осигуряването 
на граничните проверки.
(2) Функциите по ал. 1 се изпълняват чрез:
1. планиране и провеждане на мероприя­
тия за усъвършенстване на организацията и 
управлението и подобряване на ефективността 
на граничните проверки;
2. организиране и осъществяване на систем­
на методическа помощ и контрол в регионал­
ните дирекции „Гранична полиция“ (РДГП), 
граничните полицейски управления (ГПУ) 
и ГКПП по планирането, организирането и 
извършването на граничните проверки;
3. изучаване и обобщаване на положи­
телния опит и разработване на становища и 
методически указания за неговото внедряване;
4. планиране, организиране и провеждане 
на мероприятия за подобряване на взаимо­
действието между звената на ГДГП, с дру­
гите служби на МВР, държавните органи с 
контролни правомощия в зоните на ГКПП 
и министерствата и ведомствата, имащи от­
ношение към граничния контрол.
Чл. 9. Директорите на РДГП и техните 
заместници отговарят за цялостната организа­
ция, ръководството и контрола при осъщест­
вяване на граничните проверки на ГКПП в 
районите на действие, като:
1. следят постоянно и изучават оперативната 
обстановка и при промяна планират, органи­
зират и провеждат своевременни, ефективни 
и целенасочени мероприятия за реакция;
2. организират и осъществяват методическа­
та помощ и контрол в подчинените структурни 
звена по организацията и извършването на 
граничните проверки, както и ефективното 
използване на силите и средствата; 
3. организират и поддържат взаимодейст­
вието с териториалните органи на изпълни­
телната власт и съответните териториални